**Karierni tabor - sprogramiraj svojo kariero v pravem jeziku**



**Ne spreglejte edinstvene priložnosti za pridobitev znanj na področju spletnih tehnologij, programskih in tujih jezikov.** Karierni centri UL za študente in študentke Univerze v Ljubljani **med 24. in 28. septembrom 2018** ponovno organiziramo **Karierni tabor** in tudi tokrat smo poskrbeli, da boste svoje kompetence nadgradili na verzijo 2.0 ter postali bolj konkurenčni na karierni poti.

*Izbirate lahko med:*
✔ 30-urnim tečajem **poslovne komunikacije v angleščini** na ravni B2-C1 ali
✔ 30-urnim začetnim tečajem **ruskega jezika** (raven A1) ali
✔ 20-urnim začetnim tečajem **programiranja v programskem jeziku Python**, s katerim boste napisali enostavne programe, ki pa bodo imeli marsikaj od tistega, kar imajo »veliki«, ali
✔ dvema ponovitvima 10-urnega tečaja **Uvod v spletne tehnologije**, na katerem boste spoznali osnove HTML in CSS ter izdelali svojo spletno stran.

Več informacij in prijave [TUKAJ](https://www.kc.uni-lj.si/dogodki/karierni-tabor-sprogramiraj-svojo-kariero-v-pravem-jeziku.html).